recursal/SuperWikiNEXT-32B huggingface dataset:
**அபுல்-அப்பாஸ் அகமத் இப்னு ஹசன் அல்-முஸ்தாதி** என்பவர் பகுதாதின் அப்பாசியக் கலீபகத்தின் கலீபா ஆவார். இவர் **அல்-நசீர் இல்-தின் அல்லா** என்ற அரேபிய பெயரால் அல்லது எளிமையாக **அல்-நசீர்** என்ற பெயரால் பொதுவாக அறியப்படுகிறார். இவர் 6 ஆகத்து 1158 அன்று பிறந்து 5 அக்டோபர் 1225 அன்று இறந்தார். 1180 முதல் தான் இறக்கும் வரையில் கலீபாவாக இருந்தார். இவரது அரேபியப் பெயருக்கு *கடவுளின் மதத்திற்கு வெற்றியைக் கொடுப்பவன்* என்று பொருள்.

இவரது ஆட்சிக்காலம் தாதர் தலைவர்களுடன் இவர் செய்த கூட்டணிகளுக்காக அறியப்படுகிறது. மங்கோலியர்களிடம் இவர் வைத்த ஆபத்தான வேண்டுதலுக்காகவும் அறியப்படுகிறார். இவ்வேண்டுதல் இவரது சொந்த அரசமரபையே சீக்கிரமாக முடிவுக்குக் கொண்டு வந்தது.

குவாரசமிய ஷா தெகிசின் மகன் இரண்டாம் முகமது கலீபின் நடவடிக்கைகளால் வெறுப்படைந்திருந்தார். அல்-நசீரின் ஆன்மீக அதிகாரத்தைக் குறைப்பதற்காக ஒரு சியா கலீபை நிறுவினார். பிறகு தனது இராணுவத்தை பகுதாதை நோக்கி திருப்பினார். சில நடுக்கால வரலாற்றாளர்கள் எழுதியபடி, பதிலுக்கு கலீப் அந்நேரத்தில் வளர்ந்த வந்த மங்கோலியத் தலைவரான செங்கிஸ் கானிடம் முறையிட்டார். முகமதுவின் நடவடிக்கைகளை அடக்க வேண்டும் என்று கேட்டுக் கொண்டார். எனினும் இந்நிகழ்வு சர்ச்சைக்குரியதாக உள்ளது. ஆனால், கலீப் முஸ்லீமல்லாத மங்கோலியர்களுடன் தொடர்பு ஏற்படுத்திக் கொண்டார் என்றே கருதப்படுகிறது.

செங்கிஸ் கான் மிகுந்த ஆபத்தானவர் என்று கலீப் சீக்கிரமே அறிந்தார். நடு ஆசியாவின் புல்வெளிகள் செங்கிஸ் கானைக் கண்டு நடுங்கின. அவரது நாடோடிக் கூட்டங்கள் குவாரசமிய ஷா முகமதுவை ஓட வைத்தன. தன் நாட்டைவிட்டு ஓடிய ஷா காசுப்பியன் கடலில் இருந்த ஒரு தீவில் இறந்தார்.

உசாத்துணை
---------

1. ↑  Hanne, Eric J. (2007). *Putting the Caliph in His Place: Power, Authority, and the Late Abbasid Caliphate*. Fairleigh Dickinson University Press. பக். 204. பன்னாட்டுத் தரப்புத்தக எண்:978-0-8386-4113-2.
**திருநின்றவூர் இருதயாலீஸ்வரர் கோவில்** தமிழ்நாட்டின் திருவள்ளூர் மாவட்டம், ஆவடி வட்டத்தில் உள்ள திருநின்றவூர் எனும் ஊரில் அமைந்துள்ள சிவாயலமாகும்.இத்தலத்தின் மூலவர் இருதயாலீஸ்வரர், தாயார் மரகதாம்பிகை.

திருநின்றவூர் இருதயாலீஸ்வரர் கோவில்

திருவிழாக்கள்
-------------

மகாசிவராத்திரி, தைப்பூசம், பங்குனி உத்திரம், மகாசங்கராந்தி, வைகாசி விசாகம், விநாயகர் சதுர்த்தி, தீபாவளி, கார்த்திகை, சித்திரை ஆண்டுப் பிறப்பு, பௌர்ணமி, அமாவாசை, பிரதோசம், திங்கள் மற்றும் வெள்ளிக்கிழமை.

தலச் சிறப்பு
------------

சிவனின் மூலஸ்தானத்தில் பூசலார் நாயனாரின் சிலை உள்ளது.

கோவிலின் அமைப்பு
----------------

* சுவாமி கிழக்கு நோக்கி உள்ளார்.
* அம்மன் தெற்கு நோக்கி உள்ளார்.
* இருவருக்கும் தனிதனி சன்னதிகள் உள்ளது.
* சுவாமியின் விமானம் கஜபிஷ்டம் அமைப்பில் தூங்கானை மாடவடிவில் அமைந்துள்ளது.
* சுற்றுப் பிரகாரத்தில் விநாயகர், வள்ளி தெய்வானையுடன் சுப்பிரமணிய சுவாமி, நடராஜர், நந்தி தேவர், சண்டிகேசவர் சன்னதிகள் உள்ளன.

வேண்டுதல்
---------

இருதய நோய் குணமாக வேண்டி இங்கு வேண்தல் செய்கின்றனர்.

பெரிய புராணத்தில் இடம்பெற்ற பாடல்
---------------------------------

நீண்ட செஞ் சடையனார்க்கு நினைப்பினால் கோயிலாக்கி
பூண்ட அன்பு இடையறாத பூசலார் பொற்றாள் போற்றி
நின்றவூர் பூசல் அன்பன் நெடிதுநாள் நினைந்து செய்த
நன்றுநீ டாலயத்து நாளை நாம் புகுவோம் நீயிங்(கு)
ஒன்றிய செயலை நாளை யொழிந்துபின் கொளவாயென்று
கொன்றைவார் சடையார் தொண்டர் கோயில் கொண்டருளப் போந்தார்
-சேக்கிழார் இயற்றிய பெரிய புராணம்

மேற்கோள்கள்
-----------

1. ↑
2. ↑
3. ↑  இருதயாலீஸ்வரர் ஆலயம்
**எமில் டேர்க்கேம்** பிரான்சைச் சேர்ந்த ஒரு சமூகவியலாளர். சமூகவியல், மானிடவியல் ஆகிய துறைகளின் உருவாக்கத்துக்கு இவரது பங்களிப்புக்கள் மிகவும் முக்கியமானவை. சமூகவியல் தொடர்பான இவரது வேலைகளும், இத் துறையின் முதலாவது இதழில் இவர் ஆசிரியராக இருந்து ஆற்றிய பணிகளும், கல்வியாளர்கள் மத்தியில் சமூகவியலை ஒரு சமூக அறிவியல்துறையாக ஏற்றுக்கொள்ள வைத்தன. தனது வாழ்க்கைக் காலத்தில் *டேர்க்கேம்*, கல்வி, குற்றவியல், மதம், தற்கொலை போன்ற சமூகவியல் தொடர்பான தலைப்புக்களில் பல விரிவுரைகளை ஆற்றியிருப்பதுடன், பல ஆய்வுகளையும் வெளியிட்டுள்ளார். இவர் சமூகவியல் துறையின் நிறுவனர்களுள் ஒருவராகப் போற்றப்படுகிறார்.

வரலாறு
------

### இளமைக்காலம்

எமில் டேர்க்கேம், அக்காலத்தில் ஜெர்மனியின் ஒரு பகுதியாக இருந்த லொரைனின், பாஸ்காக் மாகாணத்தில் 1858 ஆம் ஆண்டு ஏப்ரல் மாதம் 15 ஆம் நாள் பிறந்தார். இவர் பல தலைமுறைகளாக மதப்பற்றுக்கொண்ட பிரெஞ்சு யூதக் குடும்பத்தைச் சேர்ந்தவர். இவரது, தந்தை, பாட்டன், பூட்டன் எல்லோருமே யூதமதக் குருவாக இருந்தனர். ஆனால், டேர்க்கேம் சிறு வயதிலேயே இதே வழியில் செல்வதில்லை என முடிவு எடுத்தார். இவர் ஒரு மதச் சார்பற்ற வாழ்க்கை வாழ்ந்தார். இவர் தனது பாதையை மாற்றிக்கொண்டாலும், தனது குடும்பத்துடனும், யூத சமுதாயத்துடனுமான தொடர்புகளை அவர் விட்டுவிடவில்லை. முதன்மையான இவரது உடன்பணியாளர்களும், மாணவர்களும் யூதர்களாகவே இருந்தனர். இவர்களுட் சிலர் இவரது நெருங்கிய உறவினர்கள்.
**தமிழ்நாடு கூட்டுறவு சங்கங்களுக்கான தேர்தல், 2013** என்பது, தமிழ்நாட்டிலுள்ள கூட்டுறவு சங்கங்கள் அனைத்திற்கும் இயக்குநர்கள் மற்றும் தலைவர் போன்ற பொறுப்புகளைத் தேர்வு செய்வதற்காக 2013ல் இடம்பெற்ற தேர்தல் ஆகும்.

கூட்டுறவு சங்கங்கள்
-------------------

தமிழ்நாட்டில் கூட்டுறவு சங்கங்களின் பதிவாளர் மற்றும் இதர செயற் பதிவாளர்களான பால்வளத்துறை ஆணையர், கைத்தறித்துறை இயக்குனர், மீன்வளத்துறை ஆணையர், தொழில் வணிகத்துறை ஆணையர், கால்நடை பராமரிப்புத்துறை இயக்குனர், சர்க்கரைத்துறை இயக்குனர், பதிவாளர் (வீட்டு வசதி), சமூக நலத்துறை இயக்குனர், கதர் கிராம தொழில்துறை ஆணையர், வேளாண்மைத்துறை இயக்குனர் ஆகிய 14 செயற்பதிவாளர்களின் கட்டுப்பாட்டின் கீழ் 22 ஆயிரத்து 532 கூட்டுறவு சங்கங்கள் இயங்கி வருகின்றன.

தமிழ்நாடு மாநிலக் கூட்டுறவு தேர்தல் ஆணையம்
------------------------------------------

தமிழ்நாட்டிலுள்ள உள்ளாட்சி அமைப்புகளுக்கான தேர்தல்களை நடத்த தனியாக மாநில தேர்தல் ஆணையம் அமைக்கப்பட்டிருப்பது போல், தமிழ்நாட்டிலுள்ள அனைத்து கூட்டுறவு சங்கங்களுக்கான தேர்தல்களை நடத்த தமிழ்நாடு மாநிலக் கூட்டுறவு தேர்தல் ஆணையம் ஒன்றை ஏற்படுத்தியுள்ளது. இதன் ஆணையராக ஓய்வு பெற்ற இந்திய ஆட்சிப்பணி அதிகாரி எம்.ஆர்.மோகன் நியமிக்கப்பட்டுள்ளார்.

ஐந்து நிலைகளிலான தேர்தல்
------------------------

கூட்டுறவு சங்கங்களுக்கான தேர்தல் ஐந்து நிலைகளில் நடைபெற உள்ளது. முதல் நிலையில் கூட்டுறவு விற்பனை சங்கங்கள் தவிர இதர தொடக்க கூட்டுறவு சங்கங்களுக்கு தேர்தல் நடத்தப்பட உள்ளது. இரண்டாம் நிலையில் கூட்டுறவு விற்பனை சங்கங்கள், கூட்டுறவு சர்க்கரை ஆலைகள், செயற் பதிவாளர்களின் கட்டுப்பாட்டில் உள்ள மத்திய வகை கூட்டுறவு சங்கங்களுக்கு தேர்தல் நடத்தப்பட உள்ளது. மூன்றாம் நிலையில் மத்திய கூட்டுறவு வங்கிகள், கூட்டுறவு மொத்த விற்பனை பண்டக சாலைகள் (தமிழ்நாடு மாநில தலைமை கூட்டுறவு வங்கி, தமிழ்நாடு நுகர்வோர் கூட்டுறவு இணையம், தமிழ்நாடு கூட்டுறவு ஒன்றியம் ஆகியவை தவிர) இதர தலைமை கூட்டுறவு சங்கங்களுக்கு தேர்தல் நடைபெற இருக்கிறது. நான்காம் நிலையில் மாவட்ட கூட்டுறவு ஒன்றியங்கள், கூட்டுறவு அச்சகங்கள், தமிழ்நாடு மாநில தலைமை கூட்டுறவு வங்கி, தமிழ்நாடு நுகர்வோர் கூட்டுறவு இணையம், தமிழ்நாடு தொழில் கூட்டுறவு வங்கி ஆகிய கூட்டுறவு சங்கங்களுக்கு தேர்தல் நடத்தப்பட உள்ளது. ஐந்தாம் நிலையில் தமிழ்நாடு கூட்டுறவு ஒன்றியத்திற்கு தேர்தல் நடத்தப்படுகிறது.

தேர்தல் நாட்கள்
---------------

முதல் நிலையில் தேர்தல் நடைபெறவுள்ள 22 ஆயிரத்து 192 சங்கங்களுக்கான தேர்தல் நான்கு கட்டங்களாக நடத்தப்படுகிறது. முதல் நிலையில் 5 ஆயிரத்து 855 சங்கங்களுக்கும், இரண்டாம் நிலையில் 5 ஆயிரத்து 603 சங்கங்களுக்கும், மூன்றாம் நிலையில் 5 ஆயிரத்து 481 சங்கங்களுக்கும், நான்காம் நிலையில் 5 ஆயிரத்து 253 சங்கங்களுக்கும் தேர்தல் நடத்தப்பட இருக்கிறது. முதல் நிலைத் தேர்தல் ஏப்ரல் 5 அன்றும், இரண்டாம் நிலைத் தேர்தல் ஏப்ரல் 12 அன்றும், மூன்றாம் நிலைத் தேர்தல் ஏப்ரல் 19 அன்றும், நான்காம் நிலைத் தேர்தல் ஏப்ரல் 27 அன்றும் நடைபெற உள்ளன.

ஆதாரம்
------

* தமிழ்நாடு அரசின் செய்திக்குறிப்பு

வெளி இணைப்புகள்
---------------

* தமிழ்நாட்டில் கூட்டுறவு சங்க தேர்தல்-மாநில தேர்தல் ஆணையர் அறிவிப்பு (தினத்தந்தி)
* கூட்டுறவு சங்கத் தேர்தல் அறிவிப்பு  பரணிடப்பட்டது 2013-03-04 at the வந்தவழி இயந்திரம் (தினகரன்)
**துத்தநாகம்-துத்தநாக ஆக்சைடு சுழற்சி** *(zinc–zinc oxide cycle)* என்பது ஐதரசனை  உற்பத்தி செய்கின்ற ஒரு வெப்பவேதியியல் சுழற்சி வினையாகும். துத்தநாகமும் துத்தநாக ஆக்சைடும் இவ்வினையில் பயன்படுத்தப்படுகின்றன  இவ்வினை இரண்டு படிநிலைகளில் நிகழ்கிறது. இச்சுழற்சியில் ஐதரசனின் உற்பத்தித் திறன் 40 சதவீதத்திற்கு அருகில் உள்ளது .

செயல்முறை விளக்கம்
------------------

தண்ணீர் மூலக்கூறை பிளக்கும் இரண்டு இரசாயன வினைகளை Zn/ZnO சுழற்சி உள்ளடக்கியுள்ளது. இவ்வினைகளில் ஒடுக்க-ஏற்ற வேதிவினைகள் பயன்படுத்தப்படுகின்றன:.

* பிரிகை வினை: ZnO → Zn + 1/2 O2,
* நீராற்பகுப்பு: Zn + H2O → ZnO + H2

சூரிய சக்தியை மையமாகக் கொண்ட முதல் வினையில் 900 பாகை செல்சியசு வெப்பநிலையில் துத்தநாக ஆக்சைடு துத்தநாகமாகவும் ஆக்சிசனாகவும் பிரிகையடைகிறது. இவ்வினை ஒரு வெப்பங்கொள் வினையாகும். இரண்டாவது வினையில் துத்தநாகம் 427 ° பாகை செல்சியசு வெப்பநிலையில் தண்ணீருடன் வினைபுரிந்து ஐதரசனையும் துத்தநாக ஆக்சைடையும் உற்பத்தி செய்கிறது.

சூரிய வெப்ப ஆற்றல் நிலையை அறிவதற்காக சூரிய சக்தி கோபுரமும் சூரிய வெப்ப ஆற்றலைப் பெறுவதற்கு சூரிய இலக்கு நிலைப்படுத்திகளும் பயன்படுத்தப்படுகின்றன.

இவற்றையும் காண்க
----------------

* தாமிர-குளோரின் சுழற்சி
* கலப்பு கந்தகச் சுழற்சி

மேற்கோள்கள்
-----------

1. ↑  Project PD10
2. ↑  Solar Hydrogen Production from a ZnO/Zn Thermo-chemical Cycle பரணிடப்பட்டது சூலை 24, 2008 at the வந்தவழி இயந்திரம்
3. ↑  Novel Method for solar hydrogen generation பரணிடப்பட்டது பெப்ரவரி 5, 2009 at the வந்தவழி இயந்திரம்
4. ↑  "Solar thermal ZnO-decomposition". 2006-05-05 அன்று மூலம் பரணிடப்பட்டது. 2006-05-05 அன்று பார்க்கப்பட்டது.

புற இணைப்புகள்
--------------

* H2 formation by zinc hydrolysis in a hot wall aerosol flow reactor
அரபு மொழியில் பெயர்ச் சொல்லுக்குக்கு முன்னொட்டாக (prefix) **அல்** (அரபு மொழி: ٱلْـ) எனும் சொல் பயன்படுத்தப்படுகிறது. இதனை ஆங்கில மொழியில் பயன்படுத்தப்படும் *தி* (**The**) சொல்லுக்கு நிகரானது. ஆனால் தமிழ் மொழி உள்ளிட்ட இந்திய மொழிகளில் பெயர்ச்சொற்குறிக்கு முன்னொட்டாக இது போன்ற *அல்* அல்லது *தி* போன்ற சொற்கள் பயன்படுத்துவதில்லை. ஒரு பெயர்ச் சொல் அல்லது இடப்பெயரை குறிப்பிடுவதற்கு ஆங்கிலத்தில் முன்னொட்டாக *தி* என்று குறிப்பது போன்று அரபு மொழியில் அல்-மஸ்ஜித், அல்-அல் ஜசீரா, அல்-கிதாப் எனக்குறிப்பிடுவர். 

பெயர்களில் *அல்* பொதுவாக பெயர் அல்லது அவரது குடும்பத்தின் தோற்றம், தொழில் அல்லது குணாதிசயத்தை அடையாளம் காணப் பயன்படுத்தப்படுகிறது. உதாரணமாக, அஹ்மத் அல் மஸ்ரி (أحمد المصري) "அஹ்மத் தி எகிப்தியன்" ("மஸ்ரி" என்றால் எகிப்தியன்) என மொழிபெயர்க்கலாம், அதே சமயம் அஹ்மத் அல் யெமனி (أحمد Ye) அஹ்மத் தி யமன். யாகூப் அல் ஜர்ரா - ஜேக்கப் தி சர்ஜன் போன்ற ஒரு நபரின் தொழில் அல்லது அவரது தந்தை அல்லது தாத்தாவின் கடைசி பெயராக அடிக்கடி பயன்படுத்தப்படுகிறது. எப்போதாவது, *அல்* கடைசிப் பெயரை உருவாக்க குணநலன்களுடன் பயன்படுத்தப்படுகிறது. எடுத்துக்காட்டாக, *சலீம் அல் டாக்கி* (سليم الذكي) என்றால் *சலீம் புத்திசாலி* என்று பொருள். சில நேரங்களில் *அல்* என்பது ஒரு நபரின் முதல் பெயரின் ஒரு பகுதியாகும். உதாரணமாக, புகழ்பெற்ற அரபு சலாகுத்தீன் உண்மையில் *சலாஹ் அல் தீன்* (صلاح Arabic) என்று அரபியில் உச்சரிக்கப்படுகிறது, அதாவது "விசுவாசத்தின் நீதி", அல் "இன்", சலா "நீதி" மற்றும் தீன் என்றால் நம்பிக்கை ஆகும்.. அப்துல் ரகீம் (இது அப்துல் அல் ரஹீம் என மொழிபெயர்க்கப்படலாம்), இதன் பொருள் "இரக்கமுள்ளவரின் வேலைக்காரன்" ("இரக்கமுள்ளவர்" என்பது இஸ்லாத்தின் கடவுளின் பெயர்களில் ஒன்றாகும்).

"எல்" எனும் சொல் சில நேரங்களில் "அல்" க்கு பதிலாக பயன்படுத்தப்படுகிறது. இதற்கும் ஒரே பொருள் உள்ளது மற்றும் அரபு எழுத்தில் உண்மையில் ஒன்றே. *அல்* என்பதற்கு இணையாக *எல்* எனும் சொல் பொதுவாக எகிப்து மற்றும் வேறு சில வட ஆப்பிரிக்க நாடுகளில் பயன்படுத்தப்பகிறது. அல் பொதுவாக வளைகுடா நாடுகளில் பயன்படுத்தப்படுகிறது. வட ஆப்பிரிக்காவின் துனிசியா, அல்ஜீரியா மற்றும் மொராக்கோ நாடுகளில் "அல்" என்பதற்கு மாற்று உச்சரிப்பாக சில நேரங்களில் "லா" பயன்படுத்தப்படுகிறது.

மேற்கோள்கள்
-----------

1. ↑  What does the Al in Arabic names mean?
2. ↑  What’s Up With "Al-"? The ubiquitous Arabic word, explained

வெளி இணைப்புகள்
---------------

* Al- Arabic language
**ஒப்பிசு ஓப்பின் எக்சு.எம்.எல்** அல்லது **அலுவலக திறந்த எக்சு.எம்.எல்** (ஆங்கிலம்: **Office Open XML/OOXML/OpenXML**) என்பது மைக்ரோசாப்ட்டினால் முன்வைக்கப்பட்ட, அலுவலக ஆவணங்களை (அட்டவணைத்தாள், சொற்செயலி, வரைபடங்கள், நிகழ்த்தல்கள்) பிரதிப்படுத்த உருவாக்கப்பட்ட எக்சு.எம்.எல் அடிப்படையிலான கோப்பு வடிவம் ஆகும். இந்தக் கோப்பு வடிவம் முதலில் Ecma (as ECMA-376) சீர்தரமாகவும், பின்னர் ISO and IEC (as ISO/IEC 29500) சீர்தரமாகவும் வெளிவந்துள்ளது. இது சீர்தரமாக ஆக்கப்பட்ட முறை, இதன் நுட்பக் குறைபாடுகள், இதை மைக்ரோசாப்ட் நிறைவேற்றும் பயன்படுத்தும் முறை தொடர்பாக கடுமையான விமர்சங்கள் முன்வைக்கப்பட்டுள்ளன. 

இன்று உலகில் மிக அதிகமாகப் பயன்படுத்தப்படும் அலுவலக ஆவணகக் கோப்பு வடிவம் இதுவாகும்.

சீர்தரங்கள்
-----------

* ECMA 376 - private சீர்தரம் - (ஒப்பிசு 2007) (எழுத/படிக்க)
* ISO/IEC 29500 Transitional - ஓப்பிசு 2007/2010/2013 (எழுத/படிக்க) - இயல்பிருப்பு
* ISO/IEC 29500 Strict - ஓப்பிசு 2013 (எழுத/படிக்க)

குறியீடு
--------

```
<?xml version="1.0"?>
<?mso-application progid="Word.Document"?>
<w:wordDocument xmlns:w="http://schemas.microsoft.com/office/word/2003/wordml" xmlns:wx="http://schemas.microsoft.com/office/word/2003/auxHint">
	<w:fonts>
		<w:font w:name="Latha">
			<w:panose-1 w:val="020B0604020202020204"/>
			<w:charset w:val="00"/>
			<w:family w:val="Swiss"/>
			<w:pitch w:val="variable"/>
			<w:sig w:usb-0="00100003" w:usb-1="00000000" w:usb-2="00000000" w:usb-3="00000000" w:csb-0="00000001" w:csb-1="00000000"/>
		</w:font>
	</w:fonts>
	<w:body>
		<w:p>
			<w:r>
				<w:rPr>
					<w:rFonts w:ascii="Latha" w:h-ansi="Latha" w:cs="Latha"/>
					<wx:font wx:val="Latha"/>
				</w:rPr>	  
				<w:t>உலகே வணக்கம்!</w:t>
			</w:r>
		</w:p>
	</w:body>
</w:wordDocument>

```

விமர்சனங்கள்
------------

மைக்ரோசாப்ட் நிறுவனம் தமது மிகவும் பரவலாகப் பயன்படுத்தப்படும் ஒப்பிசு மென்பொருட்களில் ஒப்பிசு ஓப்பின் எக்சு.எம்.எல்லை திறந்த சீர்தரத்துக்கு ஏற்ப நிறைவேற்றவில்லை. மாற்றாக தனியுரிமை கொண்ட கூறுகளையும், பல தற்காலிகக் கூறுகளையும் கொண்டு நிறைவேற்றி உள்ளார்கள். ஒவ்வொரு ஒப்பிசு மென்பொருள் வெளியீடும், வேறு வேறு ஓப்பின் எக்சு.எம்.எல் சீர்தரங்களை நிறைவேற்றுகிறது. இதனால் interoperability தடைபட்டுள்ளது.

அரச பயன்பாடு
------------

பல நாடுகளில் விண்டோசு இயங்கு தளம், ஒப்பிசு அலுவலக மென்பொருள் ஆகியன பரவலாக பயன்படுத்தப்பட்டு வருகின்றன. ஆனால் அண்மைக் காலமாக பிரான்சு, ஐக்கிய இராச்சியம் உட்பட்ட பல நாடுகள் திறந்த ஆவண வடிவத்தை] பயன்படுத்துவதைச் சட்டமாக்கி உள்ளன.

மேற்கோள்கள்
-----------

1. ↑  "Q&A: Microsoft Co-Sponsors Submission of Office Open XML Document Formats to Ecma International for Standardization". Microsoft. 2005-11-21.
2. ↑  "Complex singularity versus openness". 2015-04-19 அன்று மூலம் பரணிடப்பட்டது. 2015-08-13 அன்று பார்க்கப்பட்டது.
**முசினுதான் அகமது** (*Muḥsinuddīn Aḥmad*;1819-1862), **துது மியான்** (*Dudu Miyan*) என்றும் அழைக்கப்படும் இவர், வங்காளத்தில் பரைசி இயக்கத்தின் தலைவராக இருந்தார். 1857 ஆம் ஆண்டில் நடந்த இந்தியக் கிளர்ச்சியில் இவர் முக்கிய பங்கு வகித்தார்.

ஆரம்ப கால வாழ்க்கை
------------------

அகமது 1819 ஆம் ஆண்டில் வங்காள மாகாணத்தின் மதாரிபூர் மாவட்டத்தில் தாலுக்தார் என்ற வங்காள முஸ்லிம் குடும்பத்தில் பிறந்தார். இவரது தந்தை ஹாஜி ஷரியத்துல்லா, பரைசி இயக்கத்தின் நிறுவனராவார். ஆரம்பக் கல்விக்குப் பிறகு, அகமது தனது பன்னிரெண்டாவது வயதில் மேலதிக படிப்புக்காக அரேபியாவின் மக்காவுக்கு அனுப்பப்பட்டார். இவர் தனது தந்தையிடமிருந்து எந்தவொரு பண உதவியையும் பெறவில்லை என்றாலும், இவர் காலனித்துவ அவுரி தோட்டக்காரர்கள் மற்றும் நிலப்பிரபுக்களுக்கு எதிரான விவசாய இயக்கங்களின் சக்திவாய்ந்த தலைவர் என்பதை விரைவில் நிரூபித்தார்.

இயக்கம்
-------

தனது தந்தையின் மரணத்திற்குப் பிறகு, மியான் இயக்கத்தை மிகவும் தீவிரமான, விவசாயத் தன்மைக்கு வழிநடத்தி அதை ஒரு பயனுள்ள நிறுவன கட்டமைப்பாக உருவாக்கினார். இவரது பார்வையில் நிலமானது உழுபவருக்கே சொந்தமானது. இவர் சொந்தமாக ஒரு நிர்வாக அமைப்பை நிறுவி, ஒவ்வொரு கிராமத்திற்கும் ஒரு கலீபாவை (தலைவர்) நியமித்தார். பிரித்தானியர் ஆளும் மாநிலத்திற்குள் ஒரு அரசை உருவாக்குவதே இவரது கொள்கை. இவர் அடக்கியாளும் நிலப்பிரபுக்களுக்கு எதிராக ஒடுக்கப்பட்ட விவசாயிகளை போராட வைத்தார்.  1838ஆம் ஆண்டில், மியான் தனது ஆதரவாளர்களிடம் ஜமீந்தார்களுக்கு வருவாயை கொடுக்க வேண்டாம் என்று அழைப்பு விடுத்தார். இதன்பிறகு அவுரி தோட்டக்காரர்கள், விவசாயிகளால் அடிக்கடி தாக்கப்பட்டனர். இதற்கு பழிவாங்கும் விதமாக, நில உரிமையாளர்களும் அவுரி தோட்டக்காரர்களும் மியான் மீது வழக்குகள் தொடுத்து இவரை கட்டுப்படுத்த முயன்றனர். 1838, 1844, 1847 இல் இவர் பல முறை கைது செய்யப்பட்டார். ஆனால் இவரது சமயத்தை பொருட்படுத்தாமல் விவசாயிகள் இவருக்கு ஆதரவு பெற்றதால் விடுவிக்கப்பட்டார். இந்த வழக்குகளில், இவருக்கு எதிராக நீதிமன்றங்களில் அரிதாகவே சாட்சியளித்தனர்.

இறப்பு
------

1857 இந்தியக் கலகத்தின் போது, பிரிட்டிசு அரசாங்கம் இவரை முன்னெச்சரிக்கையாக கைது செய்து கொல்கத்தாவின் ஆலிப்பூரா சிறையில் அடைத்தது. இவர் 1859இல் விடுவிக்கப்பட்டார். பின்னர், மீண்டும் கைது செய்யப்பட்டு இறுதியாக 1860இல் விடுவிக்கப்பட்டார். 1862ஆம் ஆண்டில், மியான் டாக்காவில் தனது 42-43 வயதில் இறந்தார்.

சான்றுகள்
---------

1. ↑  U. A. B. Razia Akter Banu. *Islam in Bangladesh*. E. J. Brill. .
2. ↑  "The Faraizi Movement". *ImportantIndia.com*. December 11, 2013. ஜூன் 27, 2018 அன்று மூலம் பரணிடப்பட்டது. May 4, 2018 அன்று பார்க்கப்பட்டது.
3. ↑  Hardy. *The Muslims of British India*. CUP Archive. .
4. ↑  Volume 3, Kenneth W. Jones (1989). *Socio-Religious Reform Movements in British India*. பன்னாட்டுத் தரப்புத்தக எண்:9780521249867.. பார்த்த நாள்: May 4, 2018.
**அல் அகமது பள்ளிவாசல்** (Al Ahmad Mosque) அர்ஜென்டினா நாட்டின் தலைநகரான பியூனஸ் அயர்ஸ் நகரில் உள்ள பள்ளிவாசல் ஆகும். இப்பள்ளிவாசல் 1985 இல் திறக்கப்பட்டது.
இப்பள்ளிவாசல் பியூனஸ் ஏர்ஸ் நகரில் இரண்டாவது பழமையான பள்ளிவாசல் ஆகு‌ம்.இப்பள்ளிவாசல் கட்டிடம் அர்ஜென்டீனா நாட்டில் உள்ள இஸ்லாமிய கட்டிடக்கலைக்கு பழமையான கட்டிடம் ஆகு‌ம்.

அமைவிடம்
--------

இப்பள்ளிவாசல் பியூனஸ் ஏர்ஸ் நகரில் சான் கிரிஸ்டோபல் பகுதியில் அல்பெர்டி தெருவில் 1541 இலக்கத்தில் உள்ளது.

அமைப்பு
-------

இப்பள்ளிவாசல் மினார் மற்றும் குவிமாடம் சிறப்பு வாய்ந்தவை.இது அர்ஜென்டினா நாட்டின் இசுலாமிய கலாச்சார மையமாகவும் திகழ்கிறது.

மேற்கோள்கள்
-----------

1. ↑  "Mezquita Al Ahmad" (Spanish). Agenda Cultural. 17 November 2015 அன்று பார்க்கப்பட்டது.CS1 maint: Unrecognized language (link)
2. ↑  "Routledge Handbook of Islam in the West"
By Roberto Tottoli,page-174
3. ↑  "Mezquita Al-Ahmad" (Spanish). Salatomatic. 17 November 2015 அன்று பார்க்கப்பட்டது.CS1 maint: Unrecognized language (link)

வெளி இணைப்புகள்
---------------

* இணையதளம் பரணிடப்பட்டது 2020-05-04 at the வந்தவழி இயந்திரம் (எசுப்பானியம்)
மனித உடலை அலங்கரிக்க, அழகாக காட்சிப்படுத்த, உடலைப் பாதுகாக்க **ஒப்பனைப் பொருட்கள்** பயன்படுகின்றன. பொதுவாக ஒப்பனைப் பொருட்கள் வேதியியல் சேர்மங்களால் தயாரிக்கப்பட்டதாகவோ அல்லது இயற்கை மூலங்களில் இருந்து செயற்கையாக தருவிக்கப்பட்டவைகளாகவோ இருக்கின்றன
நடனம் ஆடுவோர், நாடகம் நடிப்போர் மட்டுமல்லாமல் அன்றாட வாழ்விலும் மனிதர்கள் தம் அழகை வெளிப்படுத்த ஒப்பனைப் பொருட்களைப் பயன்படுத்துகின்றனர். குறிப்பாக பெண்கள் இவற்றைப் பயன்படுத்தி அழகு செய்வதில் கூடிய ஈடுபாடு கொண்டுள்ளனர். 

பூ, மஞ்சள், எண்ணெய் போன்றவை தொன்று தொட்டே பயன்படுத்தப்பட்டன. அண்மைக் காலங்களில் பல்வேறு தொழிற்சாலைகள் பலதரப்பட்ட ஒப்பனைப் பொருட்களை சந்தைக்கு கொண்டுவந்துள்ளன. இவற்றுள் பல பயனரின் அல்லது பிறரின் உடல் நலத்துக்குக் கேடு விளைவிப்பதாகவும் கண்டறியப்பட்டுள்ளது. குறிப்பாக சில வாசனைத் திரவியங்கள் பலருக்கு ஒவ்வாமையை உண்டுபண்ண வல்லது.

பட்டியல்
--------

கண் மை
* தலைமயிர்: கூந்தல் சாயம்; மயிர்ச்சாயம்
* தோல்: தோல் பசை
* முகம்: முகப் பசை, பூசல் மா (powder)
* கண் இமை: கண்ணிமை முடிகள் (mascara), கண் மை (eye liner)
* சொண்டு, உதடு: உதட்டு சாயம் (lip stick), உதட்டு மினுப்பு (lip gloss)
* நகம்: நகப் பூச்சு (nail polish)
* உடல்: வாசனைத் திரவியம் (perfume)

மேற்கோள்கள்
-----------

1. ↑  Günther Schneider, Sven Gohla, Jörg Schreiber, Waltraud Kaden, Uwe Schönrock, Hartmut Schmidt-Lewerkühne, Annegret Kuschel, Xenia Petsitis, Wolfgang Pape, Hellmut Ippen and Walter Diembeck "Skin Cosmetics" in Ullmann's Encyclopedia of Industrial Chemistry 2005, Wiley-VCH, Weinheim. எஆசு:10.1002/14356007.a24\_219

இவற்றையும் பாக்க
----------------

* ஒய்யாரம்
**தம்பிக்குருவி** என அழைக்கப்படும் இப்பறவை மூளைக்காய்ச்சல் பறவை எனவும், பாப்பிஹா எனவும் அழைக்கப்படுகிறது. இவை மனித குடியிருப்பிற்கு அருகிலுள்ள முந்திரி, மா, பலா, புளி முதலிய மரங்களில் வாழ்கின்றன. குயில் போன்று இதுவும் மரங்களின் அடர்த்தி குறைந்த காடுகளிலும், மரங்களில் மறைந்தும் வாழும், வெட்கப்படும் பறவையே. ஆனால், குயிலை விட அதிகம் மறைந்து வாழும் பறவை. ஒப்பிட்டுப் பார்க்கும்போது குயிலை பார்ப்பதும் படமெடுப்பதும் எளிது. தம்பிக்குருவியைப் பார்ப்பதே கடினம். காலை, பகல் முழுவதும், மாலை மற்றும் இரவில் குயில்கள் அமர்ந்திருக்கும் அதே மரத்தில் தங்கி, குயிலோடு இணைந்து பாடும். ஆனால், இப்பறவையின் பாடல் கேட்க சகிக்காது. பகலில் ஆகாயத்தில் அலைந்து பாடித்திரியும்.

பறவையியலார் குறிப்பிடும் இதன் இயல்புகள் முதுகுபுறம் அடர்ந்த சாம்பல் நிறமும், வயிறு பிரவுண் பட்டைகளுடைய வெள்ளை நிறமும் கொண்டது. இதன் வாலும் பட்டைகளுடையது. உரோமங்களுடைய கம்பளி புளுக்கள், பெரிய வகைப் பழங்கள், கிளை நுனிகள் போன்றவை இதன் உணவுகளாகும். குயிலைப்போன்று இதுவும் பிற பறவைகள் கூட்டில் முட்டையிட்டு அப்பறவைகளைக் கொண்டே அடைக்காத்து குஞ்சு பொரிக்கும்

மேற்கோள்கள்
-----------

1. ↑  "*Cuculus varius*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2008*. பன்னாட்டு இயற்கைப் பாதுகாப்புச் சங்கம். 2008.
2. ↑  Gyldenstolpe,N (1926). "Types of birds in the Royal Natural History Museum in Stockholm.". *Ark. Zool.* **19A**: 1–116. .
**பட்டினத்தார்** 1962 ஆம் ஆண்டு வெளிவந்த தமிழ்த் திரைப்படமாகும். கே. சோமுவின் இயக்கத்தில் வெளிவந்த இத்திரைப்படத்தில் டி. எம். சௌந்தரராஜன், ஜெமினி கே. சந்திரா, எம். ஆர். ராதா மற்றும் பலர் நடித்திருந்தனர்.

இத்திரைப்படத்தின் திரைக்கதையைக் கே. சோமுவும், வசனங்களைத் தஞ்சை இராமையாதாஸ், எழுத்தாளர் அகிலன் ஆகியோரும் எழுதினர். டி. எம். சௌந்தரராஜன் பாடல்களைப் பாடியிருந்தார். டி. கே. சுந்தர வாத்தியார், தஞ்சை ராமையாதாஸ், கு. மா. பாலசுப்பிரமணியம், அ. மருதகாசி, மற்றும் பட்டினத்தார் பாடல்களுக்கு ஜி. ராமநாதன் இசையமைத்திருந்தார். டி. எம். சௌந்தரராஜன், திருச்சி லோகநாதன், பி. சுசீலா, பி. லீலா, சூலமங்கலம் ராஜலட்சுமி ஆகியோர் பாடல்களைப் பாடியிருந்தனர்.

11 ஆம் நூற்றாண்டில் வாழ்ந்த பட்டினத்தார் எனும் புலவரின் வரலாற்றை ஒட்டிய இத்திரைப்படத்தில் பட்டினத்தாராக டி. எம். சௌந்தரராஜனும், பட்டினத்தாரின் மனைவி சிவகலையாக ஜெமினி கே. சந்திராவும் நடித்திருந்தனர்.

பாடல்கள்
--------

திரைப்படத்துக்கு இசையமைத்தவர் ஜி. ராமநாதன். திரைப்படத்தில் பட்டினத்தார் பாடல்கள் பல இடம் பெற்றன. ஏனைய பாடல்களை டி. கே. சுந்தர வாத்தியார், தஞ்சை ராமையாதாஸ், அ. மருதகாசி, கு. மா. பாலசுப்பிரமணியம் ஆகியோர் இயற்றியிருந்தனர். பட்டினத்தாராக நடித்த பாடகர் டி. எம். சௌந்தரராஜன் பெரும்பாலான பாடல்களைப் பாடினார். பி. லீலா, சூலமங்கலம் ராஜலக்ஷ்மி, திருச்சி லோகநாதன், பி. சுசீலா ஆகியோர் பின்னணி பாடினார்கள்.

| எண் | பாடல் | பாடகர்/கள் | கால அளவு | பாடலாசிரியர் |
| --- | --- | --- | --- | --- |
| 1 | *திருவெண்காடா திருவெண்காடா* | திருச்சி லோகநாதன் |  | டி. கே. சுந்தர வாத்தியார் |
| 2 | *நிலவே நீ இந்த*(இராகம்: லலித பஞ்சமம்) | டி. எம். சௌந்தரராஜன் & பி. லீலா | 3:29 |
| 3 | *தாயும் நீ* | டி. எம். சௌந்தரராஜன் | 3:20 |
| 4 | *பக்தி கொண்டாடுவோம்* | 3:04 |
| 5 | *காப்பதுன் பாரம் ஐயா* | 1:00 |
| 6 | *முறையோ நீதியோ* | 2:43 |
| 7 | *என் செயலாவது* | 2:54 | பட்டினத்தார் |
| 8 | *ஐயிரண்டு திங்கள்* | 3:01 |
| 9 | *முன்னை இட்ட தீ* | 0:59 |
| 10 | *ஓன்றென்றிரு* | 3:23 |
| 11 | *வாளால் மகவரிந்து* | 2:51 |
| 12 | *ஒரு மட மாது* | 4:56 |
| 13 | *கண்ணிருந்தும்* | 2:40 | அ. மருதகாசி |
| 14 | *தங்க பொம்மை* | சூலமங்கலம் ராஜலட்சுமி | 4:16 | கு. மா. பாலசுப்பிரமணியம் |
| 15 | *வக்கணை பேசுவதில்* | பி. சுசீலா | 3:16 | தஞ்சை ராமையாதாஸ் |

இவற்றையும் பார்க்க
------------------

* பட்டினத்தார் (1935 திரைப்படம்)
* பட்டினத்தார் (1936 திரைப்படம்)

மேற்கோள்கள்
-----------

1. 1 2  "மூன்றுமுறை படமாக்கப்பட்ட பட்டினத்தாரின் வாழ்க்கை வரலாறு". *வீரகேசரி*. ஆகத்து 30 2014.
2. ↑  கோ. நீலமேகம். *திரைக்களஞ்சியம் தொகுதி - 2*. மணிவாசகர் பதிப்பகம், சென்னை 108 (☎:044 25361039). முதல் பதிப்பு நவம்பர் 2016. பக். 74 — 75.
**ஸ்ரீ பெனுசில நரசிம்ம வனவிலங்கு சரணாலயம்** என்பது தென்னிந்தியாவில் ஆந்திர மாநிலம் நெல்லூர் மாவட்டத்தில் உள்ள பாதுகாக்கப்பட்ட பகுதி ஆகும். இதன் பரப்பளவு 1030.85  km² ஆகும். இது தனித்துவமான, அருகிய வன வகைகளைக் கொண்டுள்ள பகுதியாகும்.

நிலவியல்
--------

ஸ்ரீ பெனுசில நரசிம்ம வனவிலங்கு சரணாலயம் ஆந்திராவின் நெல்லூர் மாவட்டத்தில் அமைந்துள்ளது. இது 1030.85 சதுர கிலோமீட்டர் பரப்பளவை உள்ளடக்கியது. ஆந்திர மாநில வனத்துறையால் பாதுகாக்கப்படும் பகுதியாகும். இது தனித்துவமான மற்றும் அருகிய வன வகைகளைக் கொண்டுள்ளது. வறண்ட பசுமையான காடுகள் இங்குள்ளன. இந்த வனவிலங்கு சரணாலயம் மலைப்பாங்கான சரிவுகள், படரும் காடுகள் நிறைந்த மலைகள் மற்றும் பள்ளத்தாக்குகளால் ஆனது.

தாவரங்கள்
---------

பசுமைமாறா காடு காணப்படும் இச்சரணாலயத்தில் அகேசியா, கேசியாசு, புங்கை, கரிஸ்ஸா மரங்கள் காணப்படுகின்றன.[]

விலங்குகள்
----------

பெரும் பூனை, புள்ளிமான், நீலான், நாற்கொம்பு மான், தேன் கரடி, குள்ள நரி, காட்டுப்பன்றி, ஏராளமான ஊர்வன மற்றும் பறவை இனங்கள் இந்த வனவிலங்கு சரணாலயத்தில் காணப்படுகின்றன.[]

மேற்கோள்கள்
-----------

1. ↑  "Sri Penusila Narasimha Wildlife Sanctuary". BirdLife International. 4 மார்ச் 2016 அன்று மூலம் பரணிடப்பட்டது. 2 August 2014 அன்று பார்க்கப்பட்டது.
2. 1 2  "Sri Penusila Narashimawamy Wildlife Sanctuary". Andhra Pradesh Forest Department. 2 August 2014 அன்று பார்க்கப்பட்டது.
[*தொடர்பிழந்த இணைப்பு*]
3. ↑  "Sri Penusila Narasimha Wildlife Sanctuary". Globalspecies.org. 5 மார்ச் 2016 அன்று மூலம் பரணிடப்பட்டது. 2 August 2014 அன்று பார்க்கப்பட்டது.
ஒப்பந்தச்சட்டத்தில் **ஒப்பந்தப் பிழை** (Mistake) என்பது விடயப் பொருள் தொடர்பில் பிழையான எண்ணத்துடன் திறத்தவர்களுக்கிடையே ஏற்படும் ஒப்பந்தமாகும்.இத்தகைய ஒப்பந்தங்கள் சட்ட வலிமையினைக் கொண்டிருக்கா. சட்டமானது ஒப்பந்தப்பிழையினை 3 வகையாக பிரித்து வரையறுத்துள்ளது.அவையாவன:

1. **ஒருபக்கப்பிழை** (Unilateral Mistake)
2. **பரஸ்பரப்பிழை** (Mutual Mistake)
3. **பொதுப்பிழை** (Common Mistake)

ஒருபக்கப்பிழை
-------------

**ஒருபக்கப்பிழை** என்பது ஒப்பந்தத்தில் ஈடுபடும் ஒரு திறத்தவர் மாத்திரம் விடயப்பொருள் தொடர்பாக பிழையான எண்ணத்துடன் ஒப்பந்தத்தில் ஈடுபடலைக்குறிக்கும்.பிழைவிடாத திறத்தவர் அப் பிழையினை அறிந்திருந்தார் என்றும் இதன் மூலம் அவர் நன்மைகளைப் பெற்றுக்கொண்டார் எனவும் நீதிமன்றில் பாதிக்கப்பட்ட தரப்பினர் நிருபிக்க வேண்டும்.அவ்வாறு செய்ய தவறின் அது வலிதான ஒப்பந்தமாக கருதப்படும்.
இத்தகைய ஒப்பந்தத்தில் 4 வகையான கூறுகள் அடையாளப்படுத்தப்பட்டுள்ளது.

1. அடையாளம் பற்றிய பிழை
2. உரையாடலில் ஏற்பட்ட பிழை
3. ஆள் பற்றிய பிழை
4. தகைமை பற்றிய பிழை

### அடையாளம் பற்றிய பிழை

ஒரு அடையாளத்தை தவறாக வேறோர் அடையாளம் என கருதி பிழையான எண்ணத்தில் ஏற்படுத்தப்படுகின்ற ஒப்பந்தமாகும்.

**Error in Corpore**

### உரையாடலில் ஏற்பட்ட பிழை

உரையாடலின் போது ஏற்படுகின்ற பிழையான எண்ணத்தில் ஏற்படுத்தப்படுகின்ற ஒப்பந்தமாகும்.

**Error in Negotio**

### ஆள் பற்றிய பிழை

ஆள் பற்றிய பிழையான எண்ணத்துல் ஏற்படுத்தப்படுகின்ற ஒப்பந்தமாகும்.இத்தகைய ஒப்பந்தங்கள் வறிதாகும். 

**Error in persona**

### தகைமை பற்றிய பிழை

ஒருவரின் தகைமை பற்றிய பிழையான எண்ணத்தில் ஏற்படுத்தப்படுகின்ற ஒப்பந்தமாகும்.

**Error in Contitate**

பரஸ்பரப்பிழை
------------

ஒப்பந்த திறத்தவர் இருவரும் ஒரே சமயத்தில் விடயபொருள் தொடர்பில் வேறு வேறான எண்ணத்தில் ஒப்பந்ததில் ஈடுபலைக் குறிக்கும்.

பொதுப்பிழை
----------

ஒப்பந்த திறத்தவர் இருவரும் விடயப்பொருள் தொடர்பில் ஒரே விதமான பிழையான பிழையான எண்ணத்துடன் ஒப்பந்ததில் ஈடுபலைக் குறிக்கும்.
**லீலாவதி** ( Līlāvatī ) என்பது இரண்டாம் பாஸ்கர‍ரால் சமஸ்கிருத‍த்தில் கி.பி. 1150 இல் எழுதப்பட்ட கணித நூலான சித்தாந்த சிரோன்மணி என்ற நூலின் முதல் பகுதி ஆகும். இந்த பகுதியின் பெயர் பாஸ்கர‍ரின் மகளான லீலாவதியின் பெயரால் அழைக்கப்படுகிறது. இந்த நூலின் அடுத்தடுத்த பகுதிகள் பிஜ கணிதம், கிரஹ கணிதம், கோளத்யாயம் ஆகியவை ஆகும்.

பெயர்
-----

லீலாவதி புத்தகத்தகம் உருவான கதையாக கூறப்படுவது, பாஸ்கராசாரியாவுக்கு லீலாவதி என்ற மகள் இருந்ததாள் அவளுக்கு சோதிடம் பார்த்தபோது திருமணம் நடைபெற வாய்ப்பில்லை எனப் பாஸ்கரா கணித்தார். அதனை மற்ற சோதிட நிபுணர்களிடம் உறுதி செய்தபிறகு, எப்படியாவது மகளுக்குத் திருமணம் செய்ய ஆசைப்பட்டு அவசரமாகத் திருமண ஏற்பாடுகளைச் செய்தார். ஆனால் திருமணத்துக்குக் குறித்த முகூர்த்த நேரம் கடந்துவிட்டதால் லீலாவதிக்கு திருமணம் நிகழ்த்த முடியவில்லை.

இதனால் துயரம் அடைந்த லீலாவதியை உற்சாகப்படுத்தவே பாஸ்கரா தனது கணிதப் புதிர்கள் அடங்கிய நூலை மகள் பெயரிலேயே எழுதியதாக நம்பப்படுகிறது. இந்நிகழ்வு உண்மையிலேயே நடந்ததா அல்லது கற்பனையா எனச் சரிவரக் கூற முடியவில்லை. ஆனால் இந்த நூலில் ஆங்காங்கே லீலாவதி பெயரைப் பயன்படுத்தி அப்புதிருக்கான விடையைக் காணும்படி லீலாவதி புத்தகத்தை பாஸ்கரா எழுதியிருக்கிறார்.

நூல் அமைப்பு
------------

லீலாவதி 34 அத்தியாயங்களைக் கொண்டதாக, செய்யுள் வடிவில் 278 கணிதக் குறிப்புகளையும், புதிர்களையும் வழங்கியிருக்கிறார்.

மேற்கோள்கள்
-----------

1. ↑  Plofker 2009, ப. 71.
2. ↑  Poulose 1991, ப. 79.
3. ↑  "Pearls of Wisdom". The Indian Express. September 1, 2012 அன்று பார்க்கப்பட்டது.
Spotted Sirohi Bucks
பர்பாத்சிறீ சிரோகி 
**சிரோகி ஆடு** (Sirohi goat) என்பது இந்தியாவின் ராஜஸ்தான் மாநிலம் சிரோஹி மாவட்டத்தில் தோன்றிய ஒரு சிறிய, நடுத்தர ஆட்டு இனம் ஆகும்.

பரவல்
-----

சிரோகி ஆடுகள் அஜ்மீர், பில்வாரா மாவட்டம், டோங்கு மாவட்டம், ஜெய்ப்பூர் ஆகிய மாவட்டங்களில் பரவியுள்ளன. இந்த ஆடுகள் ராசத்தான், உத்தரப்பிரதேசம் ஆகிய பகுதிகளில் 10 முதல் - 200 வரையிலான எண்ணிக்கையில் மந்தைகளாக காணப்படும்.

விளக்கம்
--------

சிரோகி ஆடுகள் இளம் பழுப்பு அல்லது அடர்பழுப்பு நிறத்தில் உள்ளன. அரிதாக சில முற்றிலும் வெள்ளை நிறத்திலும் இருக்கின்றன. பெரும்பாலான சிரோகி ஆடுகள் நடுத்தர அளவில் தட்டையான இலை போன்ற தொங்கிய காதுகள் கொண்டிருக்கின்றன.

மாற்றுப் பெயர்கள்
-----------------

இந்த இன ஆடுகள் தேவ்கர்த், பர்பாத்சிறீ, அஜ்மீரி போன்ற வேறு பெயர்களிலும் அழைக்கப்படுகின்றன.

கால்நடையாக
----------

சிரோகி ஆடுகள் இறைச்சி, பால் என இரு தேவைகளுக்காகவும் வளர்க்கப்படுகின்றன. இந்த ஆடுகள் தரமில்லாத வளர்ப்பு நிலையிலும் எடை அதிகரிப்பு, பால் சுரப்பு கொண்டதாக உள்ளன. இவை பல்வேறு கால நிலைகளில் நோய்களைத் தாங்கி வளரும் ஆற்றல் கொண்டவை. சிரோகி ஆடுகள் முக்கிய இனப்பெருக்க நிலப்பகுதியாக ராஜஸ்தானின் ஆரவல்லி மலைகள் அமைந்துள்ளது என்றாலும், இவை பரவலாக மற்ற பல இந்திய மாநிலங்களிலும் உள்ளன.  சராசரியாக 90% ஆடுகள் ஒற்றைக் குட்டிகளையும், மீதமுள்ள 10% இரட்டை குட்டிகளையும் ஈனுகின்றன.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2016-12-31 அன்று மூலம் பரணிடப்பட்டது. 2017-01-11 அன்று பார்க்கப்பட்டது.
2. ↑
3. ↑  "காப்பகப்படுத்தப்பட்ட நகல்". 2013-12-10 அன்று மூலம் பரணிடப்பட்டது. 2017-01-11 அன்று பார்க்கப்பட்டது.
**ஸ்ரீ மஹா மாரியம்மன் தேவஸ்தான ஆலயம்** என்பது மலேசியாவின் பினாங்கில் உள்ள பட்டர்வொர்த், பாகன் லுவாரில் உள்ள ஒரு இந்துக் கோயிலாகும். இது பட்டர்வொர்த்தில் உள்ள மிகப் பெரிய மற்றும் மிகப் பழமையான இந்துக் கோயிலாகும். மஹா மாரியம்மன் கோயில், அம்பாள் தெய்வமான அம்மனுக்கு அர்ப்பணிக்கப்பட்ட கோயில், ஜாலான் ஜெட்டி லாமாவுடன் வசிக்கும் இந்து சமூகத்திற்கான கோயிலாகும். அருகில் உள்ள பகுதி கம்போங் பெங்காலி என்று அழைக்கப்படும் ஒரு இந்து குடியேற்றமாகும். இன்றும், இப்பகுதியில் கணிசமான இந்து மக்கள் வாழ்கின்றனர், மேலும் ஸ்ரீ ஆனந்த பர்வன் வாழை இலை உணவகம் போன்ற வணிகங்கள் இந்துக்களின் இருப்பின் பிரதிபலிப்பாகும். இந்துக்கள் பெரும்பாலும் பட்டர்வொர்த் துறைமுகத்துடன் தொடர்புடையவர்கள். அவர்கள் அங்கு நேரடியாக வேலை செய்தார்கள், அல்லது பலதரப்பட்ட கடை மற்றும் உணவு விற்பனை நிலையங்களைத் திறப்பது போன்ற ஆதரவு வர்த்தகங்களை வழங்கினர்.

மஹா மாரியம்மன் தேவஸ்தானம் கோயில் அதன் அருகாமையில் உள்ள கட்டிடங்களுக்கு மேல் கோபுரமாக உள்ளது.

வரலாறு
------

பட்டர்வொர்த் ஸ்ரீ மகா மாரியம்மன் கோவில் 1853 ஆம் ஆண்டு மீண்டும் நிறுவப்பட்டது. அம்பாளின் சிலை 1853 இல் கடலோரத்தில் கண்டுபிடிக்கப்பட்டது, மேலும் அம்பாளின் சிலையை வழிபாட்டிற்காக வைக்க ஒரு சிறிய குடிசை தொடர்ந்து கட்டப்பட்டது. 1903 ஆம் ஆண்டில், பொன்னுசாமி பிள்ளை அதே இடத்தில் ஒரு கோயிலைக் கட்டினார் மற்றும் 1 வது கும்பாபிஷேகம் ( கும்பாபிஷேகம் ) நடந்தது. தற்போதைய கோயில் அமைப்பு 1980 களில் கட்டப்பட்ட கும்பாபிஷேக விழா 1988 இல் நடைபெற்றது. 2002ல், சில சிறிய சீரமைப்புப் பணிகளுக்குப் பிறகு, மற்றொரு கும்பாபிஷேகம் நடந்தது.

அங்கு செல்வது
-------------

மஹா மாரியம்மன் தேவஸ்தானம் கோயில் ஜாலான் பகான் லுவாரின் பழைய சாலையான ஜலான் ஜெட்டி லாமாவில் அமைந்துள்ளது. அதன் பின்னால் பட்டர்வொர்த் வெளிவட்டச் சாலையைக் காணலாம். ஜலான் டோகாங் லாமா என்ற சிறிய சாலையில் இந்த கோவில் அமைந்துள்ளது.

மேலும் பார்க்கவும்
------------------

* மலேசியாவில் உள்ள இந்துக் கோயில்கள்

குறிப்புகள்
-----------

1. ↑  "அருள்மிகு மகா மாரியம்மன் திருக்கோயில், கெடாக், மலேசியா | NRI | NRI latest news | NRI updated news | NRI tamil news ::". *www.dinamalar.com*. 2021-11-26 அன்று பார்க்கப்பட்டது.
2. ↑  admin (2020-06-29). "கோலாலம்பூர் ஸ்ரீ மகா மாரியம்மன் தேவஸ்தானத்தின் எல்லா ஆலயங்களும் திறப்பு". *Tamil Malar Daily* (ஆங்கிலம்). 2021-11-26 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2014-02-02 அன்று மூலம் பரணிடப்பட்டது. 2021-11-26 அன்று பார்க்கப்பட்டது.
லூங்சர்
**லூங்சர்** (*Tsipön Lungshar*, 1880–1938) என்பவர் ஒரு திபெத்திய அரசியல்வாதி, இசைக்கலைஞர், மெய்யியலாளர், கவிஞர் மற்றும் மருத்துவர் ஆவார். 13-வது தலாய் லாமாவின் மரணத்தைத் தொடர்ந்து ஒரு கம்யூனிச சதித்திட்டத்தைத் திட்டமிட்டதன் மூலம், 1930களில் திபெத்திய அரசாங்கத்தின் முக்கிய நபராக மாற முயன்றதாக பழமைவாத அரசியல் எதிரிகளால் இவர் குற்றம் சாட்டப்பட்டார்.

13-வது தலாய் லாமாவால் இரண்டு தசாப்தங்களாகப் பயிற்றுவிக்கப்பட்ட அவரது 'மூன்று உதவியாளர்களில்' ஒருவராக விளங்கியவர் லூங்சர். தலாய்லாமாவின் திபெத்திய நவீனமயமாக்கல் திட்டத்திற்கு பெரிதும் உதவியாக இருந்தார். மற்றைய இரண்டு உதவியாளர்கள் சரோங், குன்பெல்லா, இருவரும் வேளாண்மைக்குப் பொறுப்பாக இருந்தனர். இவர்கள் மூவரும் விதிவிலக்காக திறமையானவர்களாக இருந்தனர் என்றும் கூறப்பட்டது.

சரோங், மற்றும் குன்பெல்லாவைப் போலவே, அவர்களின் பாதுகாவலரான 13-வது தலாய்லாமா இறந்தவுடனேயே, அனைத்து நவீனமயமாக்கலையும் சீர்திருத்தத்தையும் எதிர்த்த தீவிரப் பழமைவாதி லாசா மேல்குடிகளுக்கு லுங்சரும் ஓர் இலக்காக மாறினார்: லூங்சர் ஒரு சதித்திட்டத்தை திட்டமிட்டு ஒரு கம்யூனிச அமைப்பை நிறுவ முயன்றதாக குற்றம் சாட்டப்பட்டார். தலாய்லாமாவின் ஏனைய நெருங்கிய உதவியாளர்களை விட பெரிய அச்சுறுத்தலாகக் கருதப்பட்ட லூங்சர் சிறையில் அடைக்கப்பட்டார். அத்துடன் அவர் பிற்காலத்தில் எந்தவொரு அரசியல் எதிர்ப்பையும் மேற்கொள்ளாதிருக்க அவரது இரண்டு கண்களும் பிடுங்கப்பட்டன.

மேற்கோள்கள்
-----------

1. 1 2  Mullin 2001, pp. 271–2
2. ↑  Thondup, Thurston (2015) pg. 60
3. ↑  Thondup, Thurston (2015) pg. 61

உசாத்துணைகள்
------------

* Mullin, Glenn H. *The Fourteen Dalai Lamas: A Sacred Legacy of Reincarnation* (2001) Clear Light Publishers. Santa Fe, New Mexico. ISBN 978-1-57416-092-5.
* Thondup, Gyalo; Thurston, Anne F. *The Noodle Maker of Kalimpong* (2015) Rider, London. ISBN 9781846043826
* Goldstein, Melvyn C. *A History of Modern Tibet, 1913–1951: The Demise of the Lamaist State* (1989) University of California Press. ISBN 978-0-520-06140-8
* Laird, Thomas. *The Story of Tibet. Conversations with the Dalai Lama* (2006) Atlantic Books, London. ISBN 9781843541455

வெளி இணைப்புகள்
---------------

விக்கிமீடியா பொதுவகத்தில்,  
 ***லூங்சர்***   
என்பதின் ஊடகங்கள் உள்ளன. 

* வாழ்க்கை வரலாறு
சோலைமலை இளவரசி நூல் அட்டை
**சோலைமலை இளவரசி,** கல்கி கிருஷ்ணமூர்த்தி எழுதிய புதினமாகும். இது ஒரேயொரு பாகமும் 20 அத்தியாயங்களையும் உடைய ஒரு சிறிய புதினமாகும். இக்கதையானது இருவேறு காலகட்டங்களில் பயணிக்கின்றது. அப்பகுதிகள் ஆங்கிலேய ஆட்சிக்கு எதிராக போராடிய ஒருவரின் நிகழ்கால வாழ்வையும் மேலும் அவர் தன்னுடைய முற்பிறவி நினைவுகளைப் பெறுவதாகவும் குறிப்பிடப்பட்டுள்ளது.
இக்கதை கதாநாயகனின் சுதந்திர போராட்டத்தையும், அவன் காதலையும் பற்றிக் குறிப்பிடுகின்றது.

கதைச்சுருக்கம்
--------------

விடுதலை போராட்ட வீரரான குமாரலிங்கம் ஆங்கில அரசால் தேடப்படுகிறான். அவர்களுக்கு பயந்து அவன் சோலைமலையில் உள்ள ஒரு பாழடைந்த அரண்மனையில் தங்குகின்றான். அங்கு இருக்கும் சமயம் அவன் கனவில் தன்னை 300 வருடங்களுக்கு முந்தைய மாறனேந்தல் இளவரசன் உலகநாத தேவனாக உணர்கின்றான். அங்கு மேலும் கதை 300 வருடங்களுக்கு முன்னால் பயணிக்கிறது. அப்பிறவியில் அவனது அரசிற்கும் வெள்ளையர்களுக்கும் நடந்த போரில் தோற்று அவர்களுடைய எதிரி நாடான சோலைமலையின் அரண்மனையினுள் ஒளிந்திருக்கின்றான். சோலைமலை இளவரசி மாணிக்கவல்லி யாருக்கும் தெரியாமல் அவனுக்கு அடைக்கலம் அளிக்கின்றாள். அவன் மீது காதலும் கொள்கிறாள். ஆயினும் ஆங்கிலேயரின் சூழ்ச்சியால் அவன் கைது செய்யப்பட்டு கொல்லப்படுகிறான். அதே சமயம் இளவரசியும் தனது உயிரை மாய்த்துக் கொள்கிறாள்.

அவனுக்கு நினைவு தெரிந்த பின்னர் கனவில் கண்ட அதே இளவரசியை போன்ற தோற்றம் உடைய பொன்னம்மாள் என்ற பெண்ணை சந்திக்கின்றான். அவளிடம் அவன் கண்ட கனவுகளை அவளிடமும் பகிர்ந்து கொள்கிறான். அவளும் அவனுக்கு உணவளித்து அவன் மறைந்து கொள்ள உதவுகிறாள். ஆயினும் ஆங்கிலேயரின் சூழ்ச்சியால் அவன் கைது செய்யப்படுகின்றான். 8 மாதம் சிறையில் இருந்த பின் அவன் அங்கிருந்து தப்பித்து பொன்னம்மாளை சந்திக்க வருகின்றான். அங்கு குமாரலிங்கத்தைப் பிரிந்த அவள் மனநலம் பாதிக்கப்பட்டு தன்னை சோலைமலை இளவரசியாகவே நினைத்து கொள்கிறாள். இதனால் மனமுடைந்த குமாரலிங்கம் சாமியாராக மாறுகின்றான். அத்துடன் இக்கதை முடிவடைகின்றது.

அத்தியாயங்கள்
-------------

1. நள்ளிரவு ரயில்வண்டி
2. சின்னஞ்சிறு நட்சத்திரம்
3. சேவல் கூவிற்று
4. வன்மம் வளர்ந்தது
5. அந்தப்புர அடைக்கலம்
6. 'மாலை வருகிறேன்'
7. மணியக்காரர் மகள்
8. கண்ணீர் கலந்தது
9. வெறி முற்றியது
10. ஆண்டவன் சித்தம்
11. அரண்மனைச் சிறை
12. அப்பாவின் கோபம்
13. உல்லாச வாழ்க்கை
14. ஆனந்த சுதந்திரம்
15. கைமேலே பலன்
16. கயிறு தொங்கிற்று
17. இரும்பு இளகிற்று
18. உலகம் சுழன்றது
19. விடுதலை வந்தது
20. கதை முடிந்தது

கதைமாந்தர்கள்
-------------

* குமாரலிங்கம் (தேசத் தொண்டன்)
* உலகநாத தேவன் (மாறனேந்தல் இளவரசன்)
* பொன்னம்மாள் (கிராமத்து பெண்)
* மாணிக்கவல்லி (சோலைமலை இளவரசி)
* மணியக்காரர் (பொன்னம்மாளின் தந்தை)
* சோலைமலை மகாராஜா

மேற்கோள்களும் குறிப்புகளும்
---------------------------

* மதுரை திட்டம் மின் நூல்

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**சோலைமலை இளவரசி** |

| * பா
* உ
* தொ
கல்கியின் புதினங்கள் |
| --- |
| 1930கள் | 
*கள்வனின் காதலி* **·** 
*தியாகபூமி*
 |  |
| 1940கள் | 
*மகுடபதி* **·** 
*பார்த்திபன் கனவு* **·** 
*சிவகாமியின் சபதம்* **·** 
*அபலையின் கண்ணீர்* **·** 
*சோலைமலை இளவரசி* **·** 
*அலை ஓசை* **·** 
*வீணை பவானி*
 |
| 1950கள் | 
*பொன்னியின் செல்வன்* **·** 
*தேவகியின் கணவன்* **·** 
*மோகினித்தீவு* **·** 
*பொய்மான் கரடு* **·** 
*புன்னைவனத்துப் புலி* **·** 
*அமரதாரா*
 |
|  |  |
| --- | --- |
| Search Wiktionary | விக்சனரியில் ***சீம்பால்*** என்னும் சொல்லைப் பார்க்கவும். |

திடப்படுத்திய சீம்பால் இனிப்பு
**கடும்புப்பால்** என்றும் அழைக்கப்படும் **சீம்பால் (colostrum)** என்பது பாலூட்டி விலங்குகளில் கன்று ஈனுவதற்கு சற்று முன்னரும் பின்னரும் தாயின் முலைகளில் சுரக்கும் பாலைக் குறிக்கும் சொல்லாகும். இச்சொல் பொதுவாக மாட்டினங்களின் இத்தகைய பாலைக் குறிக்கவே அதிகம் பயன்படுத்தப்படுகிறது.

சீம்பால் மனிதர்களிலும், மாடுகளிலும் மஞ்சள் நிறம் அல்லது வெளிர் மஞ்சள் நிறம் கொண்டிருக்கும். இது கூடுதலான அளவு மாவுச் சத்து, புரதம், நோய் எதிர்ப்பு பொருட்கள் மற்றும் குறைந்த அளவு கொழுப்புச் சத்து ஆகியவற்றைக் கொண்டிருக்கும். இதன் காரணமாக, இதை உட்கொள்ளும் கன்றுகள் மற்றும் குழந்தைகளுக்குத் தேவையான ஊட்டச்சத்துக்கள் கிடைக்க ஏதுவாகிறது. அதே நேரம், முழுமையாக வளர்ச்சியடையாத கன்றின் செரிமான முறைமை வலு குன்றியிருக்குமென்பதால் ஓரளவு வயிற்றுப்போக்கு ஏற்படவும் இது காரணமாகிறது. இவ்வயிற்றுப்போக்கும் ஒருவகையில் குழந்தையின் உடலில் தங்கியுள்ள (இறந்துபட்ட இரத்த சிவப்பணுக்களை உடைப்பதால் உருவாகும்) *பைலிருபின்* போன்ற வீண்பொருட்கள் வெளியேற உதவுகிறது. இதன் மூலம் மஞ்சள் காமாலை ஏற்படாமல் தடுக்கப்படுகிறது.

மேலும், இதிலுள்ள நோய் எதிர்ப்பு புரதப்பொருட்கள் கன்றின் தொண்டை, நுரையீரல் மற்றும் குடல்களைப் பாதுகாக்கின்றன. சில நன்மை பயக்கும் கோலுரு நுண்ணுயிர்களையும் இது உள்ளடக்கியிருக்கிறது.

இதன் நோய் எதிர்ப்புப் பண்பின் காரணமாக, பசுவின் சீம்பாலை சமைத்து உட்கொள்கின்றனர். தமிழ்நாட்டிலும் பிற பகுதிகளிலும் ஏலக்காய், கருப்பட்டி அல்லது வெல்லம் போன்றவற்றைச் சேர்த்து கொதிக்கவைத்து உட்கொள்வதும், இட்லி செய்வதுபோல ஆவியில் வேகவைத்து உட்கொள்வதும் பொதுவானது.

வெளி இணைப்புகள்
---------------

* யாகூ! ஹெல்த்தில் சீம்பால் பற்றி (ஆங்கில மொழியில்)
* நோய் எதிர்ப்பு சக்தி மிகுந்த சீம்பால் பரணிடப்பட்டது 2016-03-07 at the வந்தவழி இயந்திரம்
**கே. ஏ. எம். முகம்மது அபூபக்கர்** (*K. A. M. Muhammed Abubacker*) என்பவர் ஒரு தமிழக அரசியல்வாதியாவார். இவர் தூத்துக்குடி மாவட்டம் காயல்பட்டினத்தில் கே.எல்.டி. அஹ்மது-டி.ஒ. அஹ்மது ஆய்ஷா ஆகிய தம்பதியினருக்கு மூன்றாவது மகனாக 06-09-1971 அன்று பிறந்தார்.

கல்வி
-----

12ம் வகுப்பு வரை காயல்பட்டினம் முஹிய்யத்தீன் மெட்ரிக்குலேஷன் மேல்நிலைப்பள்ளியில் படித்தார். சென்னை புதுக்கல்லூரியில் பி.எஸ்.சி.(வேதியியல்) படித்தார்.

இந்திய யூனியன் முஸ்லிம் லீகில்
------------------------------

முஸ்லிம் லீக் குடும்பத்தில் பிறந்த இவர் 1986ஆம் ஆண்டு இந்திய யூனியன் முஸ்லிம் லீகில் உறுப்பினரானார். 1990ஆம் ஆண்டு சென்னை பெரியமேடு கிளையில் செயலாளர், சென்னையில் மாணவர்களை ஒன்று திரட்டி ‘மாணவர் பேரவை’யை தமிழகத்தில் துவங்கி அதன் மாநில அமைப்பாளராக தேர்வு செய்யப்பட்டார். தொடர்ந்து 1994ஆம் ஆண்டு முஸ்லிம் இளைஞர் லீகின் தேசிய செயல்பாட்டு குழு உறுப்பினர். 2008ஆம் ஆண்டில் மாநில தலைமை நிலைய செயலாளராகவும், 11.07.2009 முதல் மாநில பொதுச்செயலாளராக பணியாற்றி வருகின்றார். மணிச்சுடர் தமிழ் நாளிதழின் நிர்வாக இயக்குனர் மற்றும் வெளியீட்டாளராக 06.11.2009 முதல் பணியாற்றி வருகின்றார்.

சட்டமன்ற உறுப்பினராக
--------------------

2016 ஆம் ஆண்டு நடைபெற்ற சட்ட மன்ற தேர்தலில் திருநெல்வேலி மாவட்டம் கடையநல்லூர் சட்டமன்றத் தொகுதியில் இந்திய யூனியன் முஸ்லிம் லீக் கட்சியின் சார்பாக திராவிட முன்னேற்ற கழக கூட்டனியில் போட்டியிட்டு வெற்றி பெற்றார்.

மேற்கோள்கள்
-----------
தூண் ஆண்டார் குடைவரை கோயில்
சமணக் குடைவரை கோவில்

  

**சீயமங்கலம் குடைவரைக் கோயில்** திருவண்ணாமலை மாவட்டத்தின் வந்தவாசி வட்டத்தில் உள்ள தெள்ளாறு ஊராட்சி ஒன்றியத்தில் உள்ள சீயமங்கலம் கிராமத்தில் உள்ள ஒரு குடைவரைக் கோயில். 

இக்குடைவரைக்கு முன்னுள்ள ஏரியின் நடுவில் தூண்போன்ற அமைப்பில் நிலைக்குத்தாகப் பாறைகள் காணப்படுவதால், இக்குடைவரைக் கோயிலில் உள்ள இறைவனை வடமொழியில் "ஸ்தம்பேஸ்வரர்" எனவும் தமிழில் "தூணாண்டவர்" என்றும் அழைப்பதுண்டு. 

இக்குடைவரையில் காணப்படும் கல்வெட்டு இக்கோயில் அக்காலத்தில் "அவனிபாஜன பல்லவேஸ்வரம்" என அழைக்கப்பட்டதைக் காட்டுகின்றன. இக்கோயில் பல்லவர் காலத்தில் அமைக்கப்பட்டபோதிலும், பிற்காலத்திலும் பல்வேறு கால கட்டங்களில் இதில் விரிவாக்க வேலைகள் இடம்பெற்றுள்ளன.

இதில் உள்ள மண்டபத்தில் இரண்டு வரிசைகளில், வரிசைக்கு இரண்டு முழுத்தூண்களும், பக்கச் சுவர்களை அண்டி இரண்டு அரைத்தூண்களும் காணப்படுகின்றன. தூண்களின் கீழ்ப் பாகமும் மேல் பாகமும் சதுர வெட்டுமுகம் கொண்டவை. நடுப்பகுதி எட்டுப் பட்டை வடிவம் கொண்டது. 

உட்தூண்களின் சதுரப் பக்கங்களில் தாமரைச் சிற்பங்கள் அமைந்திருக்க, முகப்புத் தூண்களின் சதுரங்களில் சிறப்பு அம்சங்களோடு கூடிய பல்வேறு சிற்பங்கள் காணப்படுகின்றன. மண்டப முகப்பில் இரண்டு அரைத்தூண்களுக்கும் அப்பால் போர் வீரர்களின் சிற்பங்கள் செதுக்கப்பட்டுள்ளன. பின்புறச் சுவரில் ஒரேயொரு கருவறை குடையப்பட்டுள்ளது. கருவறை வாயிலின் இருபுறமும் வாயிற் காவலர் புடைப்புச் சிற்பங்கள் உள்ளன.

மகாவீரர், பார்சுவநாதர் மற்றும் பாகுபலியின் புடைப்புச் சிற்பங்கள்

படத்தொகுப்பு
------------

* நடராஜர்நடராஜர்
* துவாரபாலகர்_1துவாரபாலகர்\_1
* துவாரபாலகர்_2துவாரபாலகர்\_2
* நந்திநந்தி
* சமணக் கல்வெட்டு_2சமணக் கல்வெட்டு\_2
* படிக்கட்டுகள் (ஆயிரம் வருடங்கள் பழமையானது)படிக்கட்டுகள் (ஆயிரம் வருடங்கள் பழமையானது)
* விஜயாத்ரி மலை (தென்மேற்கு)விஜயாத்ரி மலை (தென்மேற்கு)

மேற்கோள்கள்
-----------

1. ↑  இராசவேல், சு. சேஷாத்திரி, அ. கி. தமிழ்நாட்டுக் குடைவரைக் கோயில்கள், பண்பாட்டு வெளியீட்டகம், சென்னை, 2000. பக். 48
2. ↑  இராசவேல், சு. சேஷாத்திரி, அ. கி. 2000. பக். 49, 50
**இந்துஸ்தான் போட்டோ பிலிம்ஸ்**  , நீலகிரி மாவட்டத்திலுள்ள ஒரே பொதுத் துறை நிறுவனமும், தெற்காசியாவில் அமைக்கப்பட்ட ஒரே பிலிம் தொழிற்சாலையுமாகும் .

துவக்கம் மற்றும் செயல்பாடு
--------------------------

1960ம் ஆண்டு உதகையில் உதயமான இந்நிறுவனம் 1967ம் ஆண்டு, அப்போதைய பிரதமர் இந்திரா காந்தியால் தொழிற்சாலையின் முதல் உற்பத்தி துவங்கிவைக்கப்பட்டது. இதில், 5000 தொழிலாளர்கள் நேரடியாகவும், 1 லட்சம் பேர் மறைமுகமாகவும் பயனடைந்து வந்தனர். ஆலையை விரிவுப்படுத்த எண்ணிய ஒன்றிய அரசு 500 கோடி ரூபாயில் புதிய எக்சு-கதிர் தொழிற்சாலையை, உதகை இந்து நகர் பகுதியில் அமைத்து, மேலும் பல தொழிலாளர்களுக்கு வேலை வாய்ப்பை கொடுத்தது.

புதிய பொருளாதாரக் கொள்கையின் தாக்கம்
------------------------------------

1991ம் ஆண்டு புதிய பொருளாதாரக் கொள்கையால் அன்னிய முதலீட்டார்களும், தனியார் பிலிம் நிறுவனங்களும் இந்தியச் சந்தையில் காலடி எடுத்து வைத்ததால், ஆலை நலிவுற்றது. இத் தொழிற்சாலை 1995-இல் பெரும் நிதி நெருக்கடியைச் சந்தித்ததால், 1996-ஆம் ஆண்டு தொழிற்சாலைகளின் மறுசீரமைப்பு வாரியத்தின் கட்டுப்பாட்டில் ஒப்படைக்கப்பட்டது. ஆலையில் பணிபுரிந்து வந்த 5400 தொழிலாளர்களை படிப்படி யாக குறைக்க ஒன்றிய அரசு நடவடிக்கை எடுத்தது. அதன் விளைவாக 2014 ஆம் ஆண்டில் , 660 தொழிலாளர்கள் மட்டுமே பணிபுரிந்து வந்தனர் .

ஆலையின் வளர்ச்சி
----------------

உதகைமண்டலத்தின் இந்து நகரில் 500 கோடிகள் செலவில் புதிய எக்ஸ்-ரே தொழிற்சாலையை விரிவுபடுத்தியது. இதன்மூலம் உதகை தொழிற்சாலையின் வளர்ச்சிக்கு உதவ முடியும் என்று ஒன்றிய அரசு நினைத்தது.

தொழிற்சாலை மூடல்
----------------

2013 ஆம் ஆண்டு ஜூன் மாதத்தில் நடைபெற்ற பொதுத் துறை நிறுவனங்களுக்கான மறுசீரமைப்பு வாரியக் கூட்டத்தில், இந்த ஆலையில் பணியாற்றும் அனைத்து ஊழியர்களுக்கும் விருப்ப ஓய்வு வழங்கவும், அதற்காக 2007-ஆம் ஆண்டின் ஊதிய மறுசீரமைப்பின்படி இத் தொகை வழங்கப்படுமெனவும், இதற்கான இறுதி அறிவிப்பை நீதிமன்றம் வெளியிடும் எனவும் தெரிவிக்கப்பட்டது .விருப்பு ஓய்வு திட்டத்துக்கு நிதி 2014 ஆம் ஆண்டு பட்ஜெட்டில் ஒதுக்கப்பட்டுள்ளதால், ஆலை மூடப்படுவது உறுதியாகியுள்ளது.

மேற்கோள்கள்
-----------

1. 1 2 3 4 5  ஆர்.டி.சிவசங்கர் (1 மார்ச் 2014). "உதகை ஹெச்.பி.எஃப். தொழிற்சாலையை மூட முடிவு- ஒன்றிய அமைச்சரவை ஒப்புதல்". தி இந்து. 2 மார்ச் 2014 அன்று பார்க்கப்பட்டது.
2. ↑  "உதகை ஹெச்.பி.எஃப். தொழிற்சாலை தப்புமா?". தினமணி. 20 பிப்ரவரி 2014. 2 மார்ச் 2014 அன்று பார்க்கப்பட்டது.
**இந்தோசீனா** (*Indochina*) அல்லது **இந்தோசீன மூவலந்தீவு** (தவிர **பெருநிலத் தென்கிழக்காசியா** என்றும் அறியப்படும்) இந்தியாவிற்கு கிழக்கிலும் சீனாவின் தெற்கே/தென்மேற்கே அமைந்துள்ள தென்கிழக்காசியாவின் நிலப்பகுதியைக் குறிக்கும்வரலாற்றுரீதியாக "இந்தியா", "சீனா" நாட்டுப் பெயர்களை ஒட்டி இவ்விரு நாடுகளுக்கிடையே உள்ள நாடுகளைக் குறிக்க பிரான்சியர்கள் பயன்படுத்திய *இந்தோசீனெ* என்பதிலிருந்து இப்பெயர் உருவாகியுள்ளது. 

பெருநிலத் தென்கிழக்காசிய நாடுகளின் பண்பாட்டில் இந்தியா மற்றும் சீனாவின் தாக்கத்தை பல்வேறு அளவுகளில் காணலாம். கம்போடியா, இலாவோசு, தாய்லாந்து, மலேசியா போன்ற சில நாடுகளில் இந்தியாவின் தாக்கம் மிகுந்தும் சீனாவின் தாக்கம் குறைவாகவும் உள்ளது. வியத்நாம் போன்ற பிறநாடுகள் சீனப் பண்பாட்டை பெரிதும் தழுவியுள்ளன. 

19ஆவது நூற்றாண்டு முதல் 20ஆம் நூற்றாண்டின் நடுப்பகுதி வரை இப்பகுதியில் குடிமைப்படுத்தல் நடந்துள்ளது; பிரான்சிய இந்தோசீனாவும் பிரித்தானிய இந்தியாவும் இவற்றில் முதன்மையானவை.

புவியியல்
---------

பெருநிலத் தென்கிழக்காசியா, 1886
பெருநிலத் தென்கிழக்காசியாவிலுள்ள நாட்டுப் பகுதிகள்:

* கம்போடியா
* லாவோஸ்
* மலேசியா (மலேசியத் தீபகற்பம் மட்டும்)
* மியான்மர் (முன்னாள் பர்மா; 1937 வரை பிரித்தானிய இந்தியாவின் அங்கமாக இருந்தது)
* தாய்லாந்து (முன்னாள் சயாம்)
* வியட்நாம்

இவற்றையும் காண்க
----------------

* ஆசியான்
* கிழக்கிந்தியத் தீவுகள்
* மலாய் தீபகற்பம்
* கடல்சார் தென்கிழக்காசியா
* மேக்கொங் ஆறு

மேற்சான்றுகள்
-------------

1. 1 2  Marion Severynse, தொகுப்பாசிரியர் (1997). *The Houghton Mifflin Dictionary Of Geography*. Houghton Mifflin Company. பன்னாட்டுத் தரப்புத்தக எண்:0-395-86448-8. .

வெளி இணைப்புகள்
---------------

விக்கிமீடியா பொதுவகத்தில்,  
 ***இந்தோசீனா***   
என்பதின் ஊடகங்கள் உள்ளன. 

* (ஆங்கிலம்) (பிரெஞ்சு) The Colonization of Indochina from 1892
**சீரடி சாய்பாபா கோவில்**, அமெரிக்காவின் நியூ ஜெர்சி மாநிலம், மிடில்செக்ஸ் கவுண்டி, தெற்கு பிரன்சுவிக் நகரியம், 12 பெரின் சாலையில் அமைந்துள்ள ஒரு இந்துக் கோவிலாகும். இதன் மண்டல குறியீட்டு எண் NJ 08850 ஆகும். இதன் புவியமைவிடம் 40°21'28.4"N அட்சரேகை 74°35'12.5"W தீர்க்க ரேகை ஆகும்.

கோவில் அமைப்பு
--------------

சாய் பாபாசாய் பாபா
இக்கோவிலில் இரண்டு பெரிய மண்டபங்கள் அமைந்துள்ளன. முதலாவதாக அமைந்துள்ள மண்டபத்தின் மையத்தில் உள்ள பளிங்கு மேடையில், அம்ச பீடத்தில் அமர்ந்த நிலையில் சீரடி சாய் பாபாவின் பளிங்குச் சிலை நிறுவப்பட்டுள்ளது. தலைக்கு மேல் குடை அமைக்கப்பட்டுள்ளது. தலையில் கிரீடம் அணிவிக்கப்பட்டுள்ளது. இடதுகாலை ஒரு பீடத்தின் மீது ஊன்றியவாறு, வலது காலை இடது தொடையில் மடித்து வைத்த நிலையில் அமர்ந்துள்ளார். உடலைச் சுற்றி ஆடை போர்த்தப்பட்டுள்ளது. சீரடி சாய் பாபாவின் வலது புறம் சிவலிங்கம், இராமர் குடும்பம் ஆகிய சன்னதிகளும், வலப்புறம் கணபதி, இராதாகிருட்டிணர் சன்னதிகளும் அமைந்துள்ளன. இதனையொட்டி அமைந்துள்ள மற்றொரு மண்டபத்தில் பாலாஜி (வெங்கடாசலபதி), ஐயப்பன், நவக்கிரகம், மற்றும் அம்பிகை, சன்னதிகள் அமைந்துள்ளன.

சிறப்பு பூசைகள் மற்றும் இல்ல நிகழ்ச்சிகள்
-----------------------------------------

சத்தியநாராயண பூஜை, பாலாஜி திருக்கல்யாணம், புதுமனைபுகு விழா,புதிய கார் பூசை, குழந்தையின் முதல் உணவு (அன்னப்ராசனம்), பிறந்தநாள் விழா, பெயர் சூட்டும் விழா, உபநயனம், நிச்சயதார்த்தம், திருமணம், வளைகாப்பு, மொட்டைபோடுதல், 25வது/50வது திருமண நிகழ்ச்சிகள், 60வது/80வது பிறந்தநாள் நிகழ்ச்சிகள், இரண்யஸ்ரார்த்தம், மற்றும் இறுதி சடங்குகள் ஆகிய சடங்குகள் இங்குள்ள புரோகிதர்கள் வாயிலாக நடத்திக்கொள்ளலாம். இதற்கான கட்டணங்கள் கோவில் வலைதளத்தில் தரப்பட்டுள்ள்ளன.

சீரடி சாய் தாம் கோவில் முகவரி மற்றும் திறந்திருக்கும் நேரங்கள்
--------------------------------------------------------------

* கோவில் முகவரி: 12 பேர்ரின் ரோடு, மோன்மவுத் ஜங்ஷன், நியூ ஜெர்சி, NJ 08852 +1(609) 937 2800 | +1(609) 937 2806 மின்னஞ்சல்: shirdisaidham1@gmail.com
* திங்கள், செவ்வாய், புதன் மற்றும் வெள்ளிக்கிழமைகளில் காலை 8:30 மணி முதல் மதியம் 12:30 மணி வரை; மாலை 4:30 மணி முதல் இரவு 8:30 மணி வரை
* வியாழன், சனி மற்றும் ஞாயிற்றுக் கிழமைகளில் 8:30 மணி முதல் இரவு 8:30 மணி வரை

சீரடி சாய் ஆரத்தி நடைபெறும் நேரங்கள்
------------------------------------

* கக்கட் ஆரத்தி காலை 8:30 மணி
* மதிய ஆரத்தி நண்பகல் 12.00 மணி
* தூப ஆரத்தி மாலை 6:00 மணி
* சேஜ் ஆரத்தி 8:00 மணி

பாலாஜி ஆரத்தி நடைபெறும் நேரங்கள்
--------------------------------

* சுப்ரபாதம் காலை 9:00 மணி
* ஜெய் ஜெகதீசா மாலை 7:00 மணி
* சயன ஆரத்தி மாலை 7:30 மணி

வரலாறு
------

2003 ஆம் ஆண்டில் தொடங்கப்பட்ட சீரடி சாய் தாம் கூட்டிணைவு (Shirdi SAI Dham Inc) என்னும் அமைப்பு, கடந்த 19 ஆண்டுகளாக சிறப்பாக நடைபெற்று வருகிறது. இந்து மத உறுப்பினர் அமைப்பு (Hindu Religious Membership Organization) என்ற பிரிவின் கீழ் இந்த அமைப்பு செயல்பட்டு வருகிறது. இந்த அமைப்பு நிர்வாகத்தில் செயல்படும் சீரடி சாய் தாம் கோவிலின் ஆண்டு வருமானம் $452,116 என்று மதிப்பிடப்பட்டுள்ளது. இக்கோவிலில் சுமார் 6 ஊழியர்கள் பூசாரிகளாகப் பணிபுரிகின்றனர்.

மேற்கோள்கள்
-----------

1. 1 2  Home Shirdi Sai Dham
2. ↑  Special Services Shirdi Sai Dham
3. 1 2 3  Temple Timings Shirdi Sai Dham
4. ↑  Shirdi SAI Dham Inc Buzzfile